  Майя Бывальцева Удмуртиын эмчи доры шедьыны гожтӥськон понна колл-центр ужаны кутскиз. Со сярысь элькунысь тазалыкез утёнъя министерстволэн пресс-службаез ивортӥз. Колл-центр пыр эмчи доры приёме гожтӥськыны, сое доре ӧтьыны, озьы ик эмъюртлэсь яке поликлиникалэсь ужан дырзэ тодыны луэ Поликлиникалэн регистратураяз жингыртыку кӧня ке гудок ӵоже трубкаез уг ке басьто, жингыртон ачиз колл-центрлэн линияз выже. Тоновой амалэ потыса, кулэ юрттӥськет бырйыны луэ: - 1 – приёме гожтӥськыны; - 2 – эмчиез доре ӧтьыны; - 3 – ужан дырез тодыны; - 4 – коронавирусъя колл-центрен герӟаськыны; - 5 – ӝожтӥськон сётыны. Луэ юрттӥськетэз быйрытэк линие кыльыны. Соку жингыртӥсь адями эмъяськоннилэн регистратураеныз герӟаськыны быгатоз. Та дыре колл-центрын 35 адями ужа Али центр Ижкарысь 10 эмъяськонниосты огазея, коньывуон пумозь эшшо 50 эмъюртъёсты ватсаны малпало. Тодэ вайытом, Удмуртиын коронавирусэн висисьёслы визь-кенеш сётонъя центр ужаны кутскиз.  Тегъёс: Тазалык Ижкар Удмуртия Тазалыкезутёнъяминистерство тазалыкезутён эмъяськонниос  